Document ID: /roh_data/filtered/fineweb-2-filterrobots_roh.jsonl.gz/1

Esther Krättli
Esther Krättli è naschida a Casti e creschida si en il Grischun Central. Suenter la matura ha ella vivì e lavurà dus onns en l’Italia. Cura ch’ella è returnada en Svizra, ha ella studegià a l’Universitad da Turitg lingua e litteratura rumantscha e taliana. Suenter ses studi terminà cun success ha ella dà intgins onns scola. A medem temp è ella era sa deditgada a differents projects culturals.
Dapi il 1999 maina Esther Krättli las emissiuns litteraras da Radiotelevisiun Svizra Rumantscha (RTR), per exempel l’emissiun «Il Tavulin litterar». Esther Krättli viva ensemen cun ses um e las duas figlias a Cuira.